ہنر مندی کے فروغ اور صنعت کاری کی وزارت
اسکل انڈیا نے ،قبائلی برادریوں میں ، ہنر کو فروغ دینے کے لئے گرامین اُدّیامی پروجیکٹ کے تحت تربیت یافتہ امیدوار وں کی نشاندہی کی
اس تقریب میں کُل 165 امیدواروں کو اعزاز دیا گیا
اس پروجیکٹ کا مقصد، الیکٹریشن اور شمسی پی وی نصب کرنے والے ٹیکنیشین جیسے کاموں میں انہیں تربیت فراہم کرکے بھارت کی قبائلی برادریوں کو بااختیار بنانا ہے
بھارت کی قبائلی برادریوں میں اقتصادی خوشحالی کو بڑھانے اور انہیں آگے لانے کے لئے ہنر کے فروغ اور صنعتوں کی وزارت  نے ہنر کے فروغ سے متعلق ایک قومی کارپوریشن سے مدد یافتہ اقدام گرامین ادیامی پروجیکٹ کے دوسرے مرحلے کے تحت 165 طلبا کو اعزاز سے نواز ا۔اس پروگرام میں طلبا کی سخت محنت کو تسلیم کیا گیا اور انہیں سرٹیفکیٹ عطا کئے گئے ۔عزت مآب وزیراعظم جناب نریندر مودی نے اس سے پہلے کام کی جگہوں پر قبائلی برادریوں کے ملوث ہونے پر زور دیا تھا تاکہ انہیں خودکفیل بنانے اورانہیں ان کی متعلقہ جغرافیائی حدود میں رہتے ہوئے ان کی مجموعی ترقی کو یقینی بنایا جاسکے ۔
اس پروگرام کا انعقاد سیوا بھارتی اور یووا وکاس سوسائٹی کی شراکتداری میں کیا گیاتھا ۔ اس تقریب میں جھارکھنڈ کے گورنر رمیش بایس ، ایم ایس ڈی ای کے وزیر مملکت جناب راجیوچندر شیکھر ، ایم ایس ڈی ای کے سکریٹری جناب اتل کمار تیواری ، این ایس ڈی سی کے چیف آپریٹنگ افسر جناب وید منی تیواری ،درج فہرست قبائل کے قومی کمیشن کے چیئر مین جناب ہرش چوہان ، درج فہرست قبائل فرنٹ کے ممبر پارلیمنٹ اور قومی صدر جناب سمیر اوراون دیگر معزز شخصیات موجود تھیں۔قبائلی طلبا کی آرزووں کو پورا کرنے کے لئے این ایس ڈی سی کے ذریعہ شروع کئے گئے درج ذیل لنک پر بھی رسائی حاصل کی جاسکتی ہے:
http://grameenudhyami.org/
قبائلی برادریوں میں سب کی شمولیت والی اور پائیدار ترقی کو بڑھانے کے مقصدسے گرامین ادیامی پروجیکٹ کی شروعات کی گئی تھی۔اس اقدام کے تحت طلبا کے ہنر کو بڑھایا گیا اور انہیں مختلف ہنر کی تربیت دی گئی تاکہ ان کے روزگار کے مواقع کو بڑھا یا جاسکے ۔اس اقدام کے تحت مقامی اور دیہی معیشتوں میں روز گار کے مواقع فراہم کرنے پر بھی توجہ مرکوز کی گئی ۔مذکورہ پروجیکٹ 6 ریاستوں ، مہاراشٹر ، راجستھان ،چھتیس گڑھ ، مدھیہ پردیش ، جھارکھنڈ اور گجرات میں نافذ کیا گیا ہے۔ ہنر کے فروغ اور صنعت کی وزارت  ایس ڈی ای اور قبائلی ممبر پارلیمنٹ عزت مآب جناب راجیوچندر شیکھر نے اس اقدام کا تصور پیش کیا تھا۔ امیدواروں کو الیکٹریشن اور شمسی پی وی تنصیب کے ٹیکنیشین ، دو پہیہ گاڑیوں کو ٹھیک کرنے اور دیکھ بھال کرنے والے میکینکس ، ای – حکمرانی افسران اور نامیاتی کاشت اور مشروم کی کاشت کرنے والوں کے ساتھ منسلک آئی ٹی /آئی ٹی ایز جیسے روزگار رولز میں تربیت فراہم کی گئی ہے۔
اس موقع پر اظہار خیال کرتے ہوئے جھارکھنڈ کے گورنر جناب رمیش بایس نے کہا کہ گرامین ادیامی پروجیکٹ رانچی میں شروع کیا گیا ہے تاکہ قبائلی نوجوانوں کے ما بین اسکل انڈیا مشن کو فروغ دینے کے لئے ہنر کے فروغ اور انٹر پرینیور شپ کوفروغ دیا جاسکے ۔ انہوں نے ان 165 طلبا کو مبارکباد پیش کی جنہوں نے اس پروگرام کے تحت تربیت حاصل کی ہے۔ انہوں نے کثیر ہنر والے بھارت کے قبائلی نوجوانوں کو سیوا بھارتی اور یووا وکاس سوسائٹی کے ساتھ شراکتداری کے لئے این ایس ڈی سی کو بھی مبارکباددی ۔گرام سنسدیہ سنکل پریوجنا کا مقصد آیوشمان بھارت پردھان منتری جن آروگیہ یوجنا اور کسان کریڈٹ کارڈ س یوجنا کے تحت ای – ہیلتھ کارڈ رکھنے والے 77 ہزار نوجوانوں اور ان کے کنبوں کو اس کے دائرے کے تحت لانا ہے ۔ انہوں نے مزید کہا کہ اس سلسلے میں گاندھی جی نے نوجوانوں کو پیشہ ورانہ تربیت فراہم کرنے پر زور دیا تھا تاکہ وہ خود کفیل بن سکیں اور بھارت کو آتم نربھر بنانے میں مدد کرسکیں۔
جلسہ تقسیم اسنا د کی تقریب سے خطاب کرتے ہوئے جناب راجیوچندر شیکھر نے کہا کہ ہنر کی تربیت دینا خوشحالی کی ضمانت ہے اور ہر شخص کا مقصد گاؤں کی مقامی معیشت کو مضبوطی دینا اور وہاں سے ہجرت کو کم سے کم بنانے کو مضبوطی دینا ہونا چاہئے۔ ہمارے وزیراعظم نے بار بار ہنر اورکثیر ہنر کی اہمیت پر زوردینے کا پہلے ہی اعادہ کیا ہے۔ انہوں نے اپنے اس اعتماد کا اظہار کیا کہ اس طرح کے پروجیکٹوں سے قبائلی برادری کو اپنے کاروبارکو شروع کرنے اور اپنے لئے اور ساتھ ہی ساتھ دوسروں کے لئے روزی روٹی کے مزید مواقع پیدا کرنے میں مدد ملے گی۔ بھارتی حکومت نے دو کروڑ سے زیادہ نوجوانوں کو ہنر کی تربیت دی ہے اور کئی کو خود کا روزگار پیدا کرنے کے مواقع فراہم کئے ہیں۔ انہوں نے مزید کہا کہ ہمیں ہمیشہ اس بات کو ذہن نشین رکھنا چاہئے کہ گاؤوں کو آتم نربھر بنانے کا واحد طریقہ انہیں ہنر کی تربیت دینا ہے تاکہ ایک روشن اور سب کی شمولیت والے مستقبل کے لئے راہ ہموار ہوسکے ۔
این ایس ڈی سی کے چیف آپریٹنگ افسر وید منی تیواری نے طلبا کو مبارکباددی اور کہا گرامین ادیامی پروجیکٹ قبائلی برادری میں کثیر ہنر فراہم کرنے اور ان کے مابین صنعتی ہنر پیداکرنے میں نہایت اہم رول ادا کررہا ہے تاکہ روزگا رکے مواقع بڑھائے جاسکیں۔
تربیت کے پہلے مرحلے میں امیدوار وں کو دیہی علاقوں سے اِدھر اُدھر بھیجا گیا اور انہیں ٹرانسپورٹیشن ، قیام وطعام کی سہولت فراہم کی گئی تاکہ سیکھنے کے اس موقع کو وہ گنوا نہ سکیں۔مدھیہ پردیش کےشہر بھوپال میں مئی 2022 کے مہینے میں سات بیچوں میں 157 امیدوار وں کو تربیت دینا شروع کیا گیا اور تقریباََ 133 امیدواروں نے 27 جون 2022 کو کامیابی کے ساتھ اپنی تربیت مکمل کرلی ۔ آزمائشی پروجیکٹ کے دوسرے مرحلے کا آغاز اگست میں رانچی میں کیا گیا اور اسے سیوا بھارتی کیندر کے ذریعہ یووا وکاس سوسائٹی کی جانب سے نافذ کیا گیا ہے۔این ایس ڈی سی نے سیوا بھارتی کیندر اسکل ڈیولپمنٹ سینٹر میں ایم ایس ڈی ای کی وزارت کے تحت سیکٹر اسکل کاؤنسل  کے ذریعہ لیبس اور کلاس روم کی سیٹنگ میں مدد کی ۔